দুবাই সাফারি পার্ক

দুবাই সাফারি পার্ক (আরবি: دُبَي سَفَارِي بارك) হল একটি পরিবেশ বান্ধব সাফারি পার্ক, যা সংযুক্ত আরব আমিরাতের দুবাইয়ে অবস্থিত। পার্কটির শক্তির প্রধান উৎস হল সৌরশক্তি। পার্কটি হাত্তা রোডের আল ওয়ারকা ৫ এ অবস্থিত। এই পার্কে ৭৮ প্রজাতির স্তন্যপায়ী প্রাণীর প্রায় ৩০০০ প্রাণী রয়েছে - যার মধ্যে রয়েছে ১০টি বিভিন্ন মাংসাশী এবং ১৭টি প্রাইমেট, ৫০ ধরণের সরীসৃপ, ১১১ ধরণের পাখি ও উভচর এবং অমেরুদণ্ডী প্রাণী। ৫০তম বার্ষিকীতে দুবাই চিড়িয়াখানাটি প্রতিস্থাপন করে পার্কটি বানানো হয়েছে। ১৫ মে ২০১৮ তারিখে, পার্কটি সংস্কার এবং উন্নয়নের জন্য বন্ধ করে দেওয়া হয়, ২০২০ সালের অক্টোবরে পুনরায় খোলা হয়। বিশ্বমানের এই বন্যপ্রাণী পার্কটি মধ্যপ্রাচ্য, এশিয়া এবং আফ্রিকার ২৫০ টিরও বেশি প্রজাতির প্রতিনিধিত্ব করে একটি নিরাপদ এবং স্বাস্থ্যকর পরিবেশ প্রদান করে। সকল বয়সের এবং জাতীয়তার দর্শনার্থীদের জন্য একটি অনন্য শিক্ষামূলক অভিজ্ঞতা, এই পার্কটির লক্ষ্য সর্বোত্তম অনুশীলন এবং গবেষণার মাধ্যমে বন্যপ্রাণী কল্যাণ এবং সংরক্ষণ সম্পর্কে সচেতনতা বৃদ্ধি করা। তথ্যসূত্র বাহ্যিক তথ্যসূত্র দুবাই সাফারি পার্কের অফিসিয়াল ওয়েবসাইট